111. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 160  της 24 Φεβρ. /8 Μαρτ. 1978 (ΦΕΚ Α΄  34) Περί του τρόπου και χρόνου αποδόσεως των τελών χαρτοσήμου επί ενίων περιπτώσεων. Έχοντες υπ’ όψει: α)Τας διατάξεις της παρ. 6 του άρθρ. 15 του Νόμ. 2246/1952 «περί τροποποιήσεως και συμπληρώσεως των διατάξεων περί τελών χαρτοσήμου και άλλων τινών φορολογικών διατάξεων», β)την υπ’ αριθ. Κ. 4/1123/24.8.1977 απόφασιν του Υπουργού Εμπορίου «περί επιβολής εισφοράς επί των ασφαλίστρων αυτοκινήτου υπέρ του Ταμείου Εθνικής Οδοποιΐας», δημοσιευθείσαν εις την Εφημερίδα της Κυβερνήσεως (ΦΕΚ 953/ Β΄/ 29. 9. 77) και γ)την υπ’ αριθ. 68/1978 γνωμοδότησιν του Συμβουλίου της Επικρατείας, προτάσει του Υπουργού των Οικονομικών, αποφασίζομεν: Άρθρον μόνον.-1.Τα οφειλόμενα τέλη χαρτοσήμου επί των από 1 Ιαν. 1978 και εφεξής: α)χορηγουμένων υπό ασφαλιστικών εταιρειών δανείων επί ασφαλιστηρίων ζωής και β) πραγματοποιουμένων εξαγορών (BACHATS) ασφαλιστηρίων ζωής υπό ασφαλιστικών εταιρειών, καταβάλλονται υπό των εταιρειών τούτων κατά τα οριζόμενα εν άρθρ. 30 παρ. 1 περ. β΄ του Π.Δ/τος 99/1977 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων περί τηρήσεως βιβλίων και στοιχείων». Σελ. 104,38(α) Τεύχος 667-Σελ. 112 2.Τα οφειλόμενα τέλη χαρτοσήμου επί των διανεμομένων, κατ’ εφαρμογήν των διατάξεων της παρ. 4 του άρθρ. 12 του Ν.Δ. 400/1970 «περί Ιδιωτικής Επιχειρήσεως Ασφαλίσεως», υπό των ασφαλιστικών εταιρειών εις τους ησφαλισμένους κλάδους ζωής, κερδών, δια των από 1 Ιαν. 1978 και εφεξής εγκρινομένων υπό της Γενικής Συνελεύσεως των μετόχων ισολογισμών, καταβάλλονται υπό των εταιρειών τούτων κατά τα εν άρθρ. 30 παρ. 5 του Π.Δ/τος 99/77 οριζόμενα. 3.Τα οφειλόμενα τέλη χαρτοσήμου επί της από 1 Ιαν. 1978 και εφεξής εισπραττομένης υπό των ασφαλιστικών εταιρειών από τους ησφαλισμένους αυτών εισφοράς υπέρ του Ταμείου Εθνικής Οδοποιΐας εξ 1% επί των καθαρών ασφαλίστρων του Κλάδου Αυτοκινήτων, της επιβληθείσης από 1 Οκτ. 1977 δια της υπ’ αριθ. Κ. 4/1123/27.8.1977 αποφάσεως του Υπουργού Εμπορίου, καταβάλλονται υπό των εταιρειών τούτων κατά τα εν τη παρ. 1 του παρόντος άρθρου οριζόμενα, ομού με τα τέλη χαρτοσήμου επί των αποδείξεων πληρωμής ασφαλίστρων. Εις τον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 28.Α.α.111 Κώδικας Τελών Χαρτοσήμου 